ส.ส.ชลบุรี สรวุฒิ ลงพื้นที่ห่างไกล ช่วย ผู้พิการ-ผู้ป่วยติดเตียง 
ส.ส.ชลบุรี สรวุฒิเนื่องจำนงค์ พรรค พปชร. ลงพื้นที่ 5 ตำบลในจ.ชลบุรี เพื่อให้ความช่วยเหลือผู้พิการ-ผู้ป่วยติดเตียง ที่มีที่พำนัก ห่างไกลจากตัวเมือง พร้อมรับฟังปัญหาความเดือดร้อน ที่กำนัน ผู้ใหญ่ สะท้อนจากชาวบ้านวันที่ 13 มิ.ย. นายสรวุฒิ เนื่องจำนงค์ ส.ส. เขต 4 จังหวัดชลบุรี ลงพื้นที่เยี่ยมผู้พิการ ผู้ป่วยติดเตียง ให้กำลังใจและมอบสิ่งของเครื่องใช้ที่จำเป็นในพื้นที่เขตเลือกตั้ง ทั้ง 5 ตำบล อำเภอหนองใหญ่นายสรวุฒิ ระบุว่าในฐานะที่เป็นผู้แทนของประชาชน จะต้องลงพื้นที่ไปให้ความช่วยเหลือประชาชนที่ได้รับความเดือดร้อนในทุกพื้นที่ และการลงพื้นที่ในครั้งนี้ได้ไปเยี่ยมเยียน ให้กำลังใจ มอบสิ่งของให้กับผู้พิการ ผู้ป่วยติดเตียง ในพื้นที่ห่างไกล เพราะผู้พิการ และผู้ป่วยติดเตียง เป็นกลุ่มที่ต้องการความช่วยเหลืออย่างมาก เพราะไม่สามารถออกไปหาซื้อสิ่งของจำเป็นได้แม้ว่าจะมีความยากลำบากในการเดินทาง แต่ก็พร้อมที่จะไปให้ความช่วยเหลือ โดยเส้นทางการเดินทางเป็นพื้นที่ห่างไกล มีทั้งขึ้นเขา ลงห้วย มีลำธาร ประกอบกับมีฝนตก จึงทำให้ระหว่างทางจะต้องเปลี่ยนรถเข้าไปให้ถึงบ้าน และบางพื้นที่จะต้องเดินเข้าไปเพราะไม่มีถนนทั้งนี้ จากการลงพื้นที่ ยังได้ให้ความช่วยเหลือเรื่องทุนการศึกษาให้กับน้องๆ นำไปสมัครเรียน เพราะมีบางครอบครัวน้องๆ ขาดโอกาส เนื่องจากครอบครัวไม่พร้อมค่าใช้จ่าย ส.ส.สรวุฒิ กล่าวนายสรวุฒิ ยังกล่าวต่อว่า นอกจากนี้ ยังได้ลงพื้นที่สถานปฏิบัติธรรม อำเภอหนองใหญ่ สักการะเจ้าแม่กวนอิม พร้อมกับไปรับฟังปัญหา และรับเรื่องร้องเรียนความเดือดร้อน จากกำนัน ผู้ใหญ่บ้าน อำเภอบ่อทอง ซึ่งพบว่าประชาชนเป็นจำนวนมาก ยังมีความเดือดร้อนอยู่อีกหลายเรื่อง
ส.ส.ชลบุรี สรวุฒิ เนื่องจำนงค์ พรรค พปชร. ลงพื้นที่ 5 ตำบลในจ.ชลบุรี เพื่อให้ความช่วยเหลือ ผู้พิการ-ผู้ป่วยติดเตียง ที่มีที่พำนัก ห่างไกลจากตัวเมือง พร้อมรับฟังปัญหาความเดือดร้อน ที่กำนัน 
สรวุฒิ เนื่องจำนงค์,ส.ส.ชลบุรี,ผู้พิการ-ผู้ป่วยติดเตียง,พลังประชารัฐ,พปชร.,ลงพื้นที่ 5 ตำบล,ชลบุรี,ข่าวทั่วไป